recursal/SuperWikiNEXT-32B huggingface dataset:
**Կանանց բոդիբիլդինգ,** ժամանակակից բոդիբլինդինգի տեսակ իգական սեռի ներկայացուցիչների համար։ Սկզբնավորվել է 1970-ական թվականներին, երբ կանայք սկսեցին մասնակցել բոդիբիլդինգի մրցումներին։

Պատմություն
-----------

Կանանց առաջին «բոդիբիլդինգի» մրցումներն սկսվել են 1960-ականներից։ Այդպիսի մրցույթներից են Miss Physique-ն և Miss Americana-ն։ Բայց և այնպես, այդ վաղ իրադարձությունները, ըստ էության, քիչ էին տարբերվում սովորական գեղեցկության մրցույթներից։ ԱՄՆ-ում կանաց առաջին բոդիբլինդինգի առաջնությունը, որը կազմակերպվել է Հենրի ԲաքԳիի կողմից, անցկացվել է 1978 թվականին Օհայո նահանգում։ Համարվում է առաջին իսկական կին բոդիբիլդների մրցակցությունը, քանի որ այդ առաջին մրցույթն էր, որտեղ կանանց գնահատում էին միայն մկաններով։

### Քննադատությունը

Պրոֆեսիոնալ դիմահարդարների, դիզայներների և կոսմետոլոգների շրջանում հարցում է անցկացվել, որում նրանք իրենց կարծիքն էին արտահայտում կանացի բոդիբիլդինգի վերաբերյալ։ Վերջինիս մասին վերաբերմունքը հիմնականում բացասական էր։ Նշվել է, որ այն կանայք, որոնք զբաղվում են բոդիբիլդինգով, չեն համապատասխանում կանացի գեղեցկության ստանդարտներին. նրանք ավելի նմանվում են տղամարդկանց։ Դրանից բացի, որոշակի դատողություններ են արվել բոդիբիլդինգով զբաղվող կանանց մաշկի վիճակի մասին ավագ տարիքում։ Նշվել է, որ կանայք ստիպված են լինում իրենց մարմինը հարմարեցնել տղամարդկանց համար սահմանված չափանիշներին, որպեսզի հաղթեն մրցույթներում։

Կանացի բոդիբիլդինգը արգելված է Աֆղանստանում։

Ծանոթագրություններ
------------------

1. ↑  Russindragon.org Мисс бодибилдинг(չաշխատող հղում)
2. ↑  Կին բոդիբիլդերներ - Youtube
3. ↑  Jennifer, Wesely.
4. ↑  «Afghan Women's Strength on Display in Gyms»։ Washington Times։ Վերցված է 2012 թ․ նոյեմբերի 12

Տես նաև
-------

* Բոդիբիլդինգ
* Բիլ Դոբբինս
* Նատալյա Յարիզ
**«Մանկավարժական թերթ»**, ամսագիր։ Լույս է տեսել 1878-1879 թվականներին, Թիֆլիսում։ Խմբագիր-արտոնատեր՝ Հ. Տեր-Հովհաննիսյան։ Տպագրել է նյութեր մանկավարժության վերաբերյալ, լուսաբանել Անդրկովկասի կրթական հաստատությունների գործունեությունը։ Կարևորել է ուսուցողական նյութերի օգտագործումը, մանկական և ժողովրդական երգերի ուսուցումը, մերժել պատիժը։ Հրատարակել է Ա. Բահաթրյանի «Մայրենի լեզվի ուսուցումը տարրական դպրոցների մեջ» (1878 թվական ), Ս.Մանդինյանի «Թվաբանության մեթոդիկայի մի քանի օրինակ» (1879 թվական ) հոդվածները։ Ծանոթացրել է եվրոսքացի նշանավոր մանկավարժներ Ֆ. Ֆրեոբելի, Ի. Պեստալոցցիի մեթոդներին։ Տպագրել է նաև գրախոսություններ, արտասահմանյան երկըրների մանկավարժական կյանքի նորություններ են։

Ծանոթագրություններ
------------------

1. ↑  «Վիեննայի մենաստանի մամուլի շտեմարան- ՄԱՆԿԱՎԱՐԺԱԿԱՆ ԹԵՐԹ»։ Վերցված է 2023-01-12
2. ↑  «Համահայկական թվանշային գրադարան»

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 233)։*  |
**Համբուրգի դրամահատարան** (գերմ՝ Hamburgische Münze), Գերմանիայի ամենահին դրամահատարանը։ Դրամահատարանի տարբերանշանն է՝ «J»:

Ձեռնարկությունը գտնվում է Համբուրգի՝ քաղաքի և 16 դաշնային հողերից մեկի ֆինանսական ծառայության անմիջական ենթակայության տակ։ Այնտեղ հատվում է Գերմանիայի կողմից թողարկված առօրյա գործածության մետաղադրամների մոտ 21%-ը, ինչպես նաև Գերմանիայի եվրոյի հուշադրամները։ Բացի այդ, դրամահատարանն արտադրում է մի շարք մետաղադրամներ նաև այլ պետությունների համար։

Պատմություն
-----------

Համբուրգում առաջին դրամները սկսեցին հատվել արդեն 834 թվականին։ Ֆրիդրիխ I Բարբարոսան 1189 թվականին դրամահատարանին շնորհակալություն հայտնեց պատշաճ որակի մետաղադրամների հատման համար, այսինքն՝ անվանական արժեքին համապատասխան քանակությամբ արծաթի պարունակությամբ, որը միջին դարերում հաճախ հանդիպող երևույթ չէր։ 1389 թվականին Համբուրգն իրավունք ձեռք բերեց հատելու սեփական, այլ ոչ թե ընդհանուր կայսերական մետաղադրամները։

14-րդ դարի երկրորդ կեսին Համբուրգը միացավ Վենդյան դրամական միություն և սկսեց հատել միության նմուշով սահմանված մետաղադրամներ։ 1435 թվականին Սուրբ Հռոմեական կայսրության կայսր Սիգիզմունդը իրավունք տվեց Համբուրգի դրամահատարանում հատել ոսկե գուլդեններ։ Իր ժառանգորդ Ֆրեդերիկ III-ը հաստատեց այս իրավունքը 1475 թվականին ոսկե դուկատների հատման համար։

1553 թվականին Համբուրգի դրամահատարանում սկսեցին հատել թալերներ և պորտուգալեզներ։

1842 թվականին դրամահատարանն այրվեց, և այնտեղ մետաղադրամի հատումը դադարեցվեց մինչև 1846 թվականը։

1871 թվականին բոլոր գերմանական պետությունները միասնական Գերմանական կայսրության մեջ միավորումից հետո 1873 թվականին կենտրոնական կառավարությունը որոշում ընդունեց ստեղծել նոր դրամահատարան Համբուրգում։ Առաջին մետաղադրամներն այնտեղ հատվեցին 1875 թվականին։ Այդ ժամանակ, Համբուրգում թողարկված մետաղադրամները տարբերելու համար դրամահատարանին տրվեց «J» նշանը, որը դրամահատարանն օգտագործում է մինչ այսօր։

1943 թվականին Երկրորդ համաշխարհային պատերազմի ժամանակ դրամահատարանը գրեթե ամբողջությամբ կործանվեց օդային ռմբակոծության հետևանքով։ Վերակառուցման աշխատանքները սկսվեցին 1945 թվականին և շարունակվեցին մինչև 1948 թվականը։

1998 թվականից ի վեր եվրոյի մետաղադրամները հատվել են Համբուրգի դրամահատարանում։

Ծանոթագրություններ
------------------

1. 1 2 3 4  «Hamburg Mint» (գերմաներեն)։ Официальный сайт гамбургского монетного двора։ Վերցված է 2014-05-02
2. ↑  *Cuhaj G. S.* Hamburg // Standard Catalog of German Coins 1501—present / compiled by N. Douglas Nicol. — 3rd. — Iola, WI: Krause Publications, 2011. — P. 486—487. — 1488 p. — ISBN 978-1-4402-1402-8
3. ↑  *Faβbender D.* Hamburg // Grosser Deutscher Münzkatalog von 1800 bis heute. — 23. Verlag. — Battenberg: Battenberg Verlag, 2008. — P. 133—141. — 656 p. — ISBN 97-3-86646-019-5

Արտաքին հղումներ
----------------

* «Hamburg Mint» (գերմաներեն)։ Официальный сайт гамбургского монетного двора։ Վերցված է 2014-05-02
**Համեղ մայրիկ** (անգլ.՝ yummy mummy), ժարգոնային տերմին, որն օգտագործվում է գրավիչ մայրիկներին նկարագրելու համար։

Տերմինը ի հայտ է եկել 20-րդ դարի վերջին և հաճախ կիրառվել է այնպիսի հայտնի մայրերի համար, ինչպիսիք են Էլիզաբեթ Հրլին կամ Վիկտորյա Բեքհեմը, որոնք ծննդաբերությունից հետո կարծես թե արագ վերականգնել են իրենց նախածննդաբերությսն կազմվածքը և շարունակել են ապրել անհոգ և հարուստ ապրելակերպով։ «Դայակը» սերիալի վեցերորդ եթերաշրջանի 13-րդ սերիան (եթեր է հեռարձակվել 1999 թվականին) կոչվել է «Համեղ մայրիկ»։ Կարծրատիպային համեղ մայրիկը Նիրպալ Դալիվալի կողմից «Թայմս»-ում նկարագրվել է որպես գոյություն ունեցող «ամուսնու հաշվին, որը քաղաքում ուժասպառ աշխատում է, [հագնվում է] դիզայներական հանդերձանքներով, կրում է վերջին պարտադիր պայուսակը, [և] որի մազերն ու եղունգները կատարյալ խնամված են։

Համեղ մայրիկ տերմինը ժարգոնային երանգ ունի MILF-ի հետ, բայց ենթադրում է ավելի երիտասարդ թեմա։

2008 թվականին հաղորդվել է, որ հայտնի համեղ մայրիկները նպաստում են նոր մայրերի դեպրեսիայի մակարդակի բարձրացմանը՝ նոր մայրերին ստիպելով իրենց «թուլացած, լայն և ընկճված» զգալ իրենց սեփական մարմնի պատճառով։

Գրականություն
-------------

* Malatzky Christina Amelia Rosa Malatzky (May–June 2017)։ «Australian women's complex engagement with the yummy mummy discourse and the bodily ideals of good motherhood»։ *Women's Studies International Forum* (ScienceDirect) **62**: 25–33։ doi:10.1016/j.wsif.2017.02.006  `|s2cid=` պարամետրը գոյություն չունի (օգնություն)

Ծանոթագրություններ
------------------

1. 1 2  Dhaliwal Nirpal (28 January 2007)։ «I hate yummy mummies»։ *The Times*։ Արխիվացված է օրիգինալից 2008-09-06-ին։ Վերցված է 8 July 2011
2. 1 2  Donnelly Laura (2 March 2008)։ «'Yummy mummies' make mothers depressed»։ *The Daily Telegraph*։ Վերցված է 8 July 2011
**Կապիկի և բանանի խնդիր**, հայտնի խնդիր արհեստական բանականության ոլորտում, հատկապես տրամաբանական ծրագրավորման և պլանավորման մեջ։

Խնդրի հայտարարություն
---------------------

Կապիկը սենյակում է։ Առաստաղից կախված է բանանի մի փունջ, որին կապիկը չի կարող հասնել։ Այնուամենայնիվ, սենյակում կա նաև աթոռ և փայտ։ Առաստաղը հենց այնպիսի բարձրության վրա է, որ աթոռի վրա կանգնած կապիկը կարող է փայտով տապալել բանանը։ Կապիկը գիտի, թե ինչպես կարելի է տեղաշարժվել, այլ առարկաներ քարշ տալ, հասնել բանաններին և փայտը թափահարել օդում։ Ո՞րն է կապիկի համար գործողությունների լավագույն հաջորդականությունը։

Խնդրի նպատակ
------------

Խնդիրը նպատակ ունի պատասխանել այն հարցին, թե արդյոք կապիկները խելամիտ են։ Ե՛վ մարդիկ, և՛ կապիկները ունեն մտավոր քարտեզներ օգտագործելու ունակություն, օրինակ՝ ապաստան գտնելու կամ վտանգից խուսափելու համար։ Նրանք կարող են նաև հիշել, թե ուր գնալ սննդի և ջրի համար, ինչպես նաև ինչպես շփվել միմյանց հետ։ Կապիկներն ունակ են ոչ միայն հիշել, թե ինչպես որս անել, այլև նաև նոր բաներ սովորել, ինչը տեղի է ունենում կապիկի և բանանի խնդրի դեպքում։ Չնայած այն հանգամանքին, որ կապիկը գուցե երբեք չի հայտնվել նույնական իրավիճակում՝ ձեռքի տակ ունենալով նույն առարկաները, կապիկը կարող է գալ այն եզրակացության, որ պետք է սանդուղք պատրաստել, տեղադրել այն բանանների տակ և բարձրանալ վերև՝ դրանց հասնելու համար։

Այն աստիճանը, որով նման ունակությունները պետք է վերագրվեն բնազդին կամ սովորելուն, քննարկման առարկա է։

1984 թվականին նկատվել է, որ աղավնին ևս խնդիր լուծելու ունակություն ունի։

Ծանոթագրություններ
------------------

1. ↑  Monkey and Banana Problem solved using RBS
2. ↑  «Introduction»։ 2021 թ․ հոկտեմբերի 4
3. ↑  Epstein, R. Kirshnit, C. E. & Lanza, R. P. (81). Rubins. LC (1984)."Insight" in the pigeon: Antecedents and determinants of an intelligent performance. Nature, 308, 61-62.
4. ↑  «A Pigeon Solves the Classic Box-and-Banana Problem»։ YouTube։ 2007 թ․ դեկտեմբերի 24։ Արխիվացված է օրիգինալից 2021 թ․ դեկտեմբերի 12-ին։ Վերցված է 2009 թ․ նոյեմբերի 3  `|url-status=` պարամետրը գոյություն չունի (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2780747213 |

 |
**Կամարակապ ամբարտակ**, պատնեշի տեսակ՝ պատրաստված բետոնից, երկաթբետոնից կամ քարե պատվարներից։ Ի տարբերություն գրավիտացիոն և կամարակապ-գրավիտացիոն տեսակների՝ այս տիպի ամբարտակների կայունության ապահովման համար օգտագործվում է ոչ թե հենց կառույցի քաշը, այլ միայն կամարակապ կառուցվածքը, որը ծանրաբեռնվածությունը փոխանցում է ջրամբարի կողմից դեպի ափերը։

Նման ամբարտակների ամրությունը մեծացնելու համար օգտագործվում է հորիզոնական հատվածում կամարակապ ձև, որն ամբողջ պատվարի տարածության վրա մոտավորապես նույն թեքության շառավղով է՝ ուղղված դեպի ջրամբարի պատնեշի կորության կողմը։

Որպես կանոն` կառուցվում են կանյոնակերպ` կիրճաձև ռելիեֆով լեռնային տեղանքում` հիդրոհանգույցի շրջանում։ Այս տեսակի պատնեշը օգտագործվում է շատ կտրուկ լանջերով նեղ հովիտներում, որոնք կարող են դիմակայել ջրի քաշին։

Պատմություն
-----------

Այս տեսակի աշխատանքների առաջին պարզունակ շինությունները գալիս են անտիկ շրջանից։ Դրանցից առաջինը կարելի է համարել Սեն Ռեմի դը Պրովանսի մոտակայքում գտնվող Գլանումը, որը հայտնի է նաև որպես Վալոն դե Բաում ամբարտակ։ Այն կառուցել են հռոմեացիները Ֆրանսիայում և թվագրվում է Ք. ա. 1-ին դարով։ Պատնեշը մոտ 12 մետր (39 ոտնաչափ) բարձրություն ուներ և 18 մետր (59 ոտնաչափ) երկարություն։ Նրա շառավիղը կազմում էր մոտ 14 մ (46 ոտնաչափ), և այն բաղկացած էր երկու քարե պատերից։ Հռոմեացիները այն կառուցել են մոտակա Գլանումը ջրով ապահովելու համար։

Պատկերասրահ
-----------

* Կրկնակի թեքությամբ կամարակապ պատնեշԿրկնակի թեքությամբ կամարակապ պատնեշ
* Սալմոն Կրիկ ամբարտակ (անգլ.՝ Salmon Creek), «Սաղմոնային առվակ» ԱլյասկայումՍալմոն Կրիկ ամբարտակ (անգլ.՝ Salmon Creek), «Սաղմոնային առվակ» Ալյասկայում
* Գորդոն լճի ջրամբարը ԹասմանիայումԳորդոն լճի ջրամբարը Թասմանիայում
* Մոնսալվենսի ամբարտակ (Շվեյցարիա)Մոնսալվենսի ամբարտակ (Շվեյցարիա)

Տես նաև
-------

* Աշխարհի ամենախոշոր ջրամբարների ցանկ

Ծանոթագրություններ
------------------

1. ↑  «Հիդրոէներգետիկայի հիմունքներ։ Կամարակապ ամբարտակներ» Archived 2011-11-11 at the Wayback Machine. ОАО Ռուսհիդրո, *«Ռուսհիդրո բլոգ» Archived 2021-03-08 at the Wayback Machine.*
2. 1 2  THE DAMS Archived 2011-09-27 at the Wayback Machine. *Grande Dixence S.A. :: Gravity dam, arch dam, embankment dam* (անգլերեն)
3. ↑  Smith, Norman (1971), *A History of Dams*, London: Peter Davies, ISBN 0-432-15090-0
4. ↑  «Key Developments in the History of Arch Dams»։ *Cracking Dams*։ SimScience։ Արխիվացված է օրիգինալից հուլիսի 28, 2012-ին։ Վերցված է 20 սեպտեմբերի 2018  `|url-status=` պարամետրը գոյություն չունի (օգնություն) from archive.org
5. ↑  Patrick JAMES Hubert CHANSON։ «Historical Development of Arch Dams. From Cut-Stone Arches to Modern Concrete Designs»։ Barrages.org։ Վերցված է 18 հւլիսի 2010

Արտաքին հղումներ
----------------

* PBS Dam Basics (անգլերեն)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | Microsoft: 2776423418 |

 |
**Հայկական տնտեսագիտական հանդես,** Հայաստանի հանրապետության Գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական հանդես, հրատարակվում է 2019 թվականից։

Պատմություն
-----------

Նկատի ունենալով տնտեսության զարգացման վերաբերյալ նոր մոտեցումները եւ Հայաստանի Հանրապետությունում տնտեսագիտական հետազոտությունները նոր մակարդակի բարձրացնելու հրատապությունը` 2019 թվականին Հայաստանի հանրապետության Գիտությունների ազգային ակադեմիայի նախագահությունը որոշել է հիմնադրել «Հայկական տնտեսագիտական հանդես» ակադեմիական պարբերականը։
Հանդեսում լուսաբանվում են տնտեսագիտական արդի հիմնահարցերը, և գիտական գնահատականներ են տրվում տնտեսության զարգացման մեթոդներին, դրանց արդյունավետությանը։ Գիտական հետազոտությունների արդյունքում բացահայտվում են տնտեսության հիմնախնդիրները, և առաջարկվում են դրանց լուծման ուղիները։

Խմբագրական խորհուրդ
-------------------

Խմբագրական խորհուրդը գլխավորում է Թավադյան Ա. Ա. նախագահ՝ Սուվարյան Յու.Մ.։

### Հայաստանից

1. Աբրահամյան Վ.Գ.
2. Դարբինյան Ա.Ռ.
3. Հարությունյան Վ.Լ.
4. Ղարիբյան Գ.Ա.
5. Մայիլյան Ֆ.Ն.
6. Պետրոսյան Մ.Ե.
7. Սալնազարյան Ա.Բ.
8. Սարգսյան Վ.Ա.

### Արտերկրից

1. Աճեմօղլու Դ. (ԱՄՆ)
2. Բախտիզին Ա.Ռ.(ՌԴ)
3. Գրինբերգ Ռ.Ս.(ՌԴ)
4. Գուսակով Վ.Գ.(Բելառուս)

Ծանոթագրություններ
------------------

1. ↑  «Armenian\_Economic\_Journal»։ *www.flib.sci.am*։ Վերցված է 2022 թ․ հոկտեմբերի 25
2. ↑  «Կհրատարակվի «Հայկական տնտեսագիտական հանդես»-ը»։ *Banks.am* (ամհարերեն)։ Վերցված է 2022 թ․ հոկտեմբերի 25
**Հմայաթաս**, մ․թ․ա․ 3-րդ հազարամյակում Շենգավիթում հայտնաբերված հմայաթաս, որը ներառված է Հայաստանի պատմության թանգարանի հավաքածուում 2392-36 համարի ներքո։

Նկարագրություն
--------------

Շենգավիթի թասը պաշտամունքային ծեսին նվիրված հմայական նշանակություն ունեցող առարկա է, որի զարդանկարում իրենց արտահայտությունն են գտել բնության տարերքի, պտղաբերության հետ կապված պատկերներ։
Հորինվածքի կենտրոնում կրակի պաշտամունքային կլոր օջախն է`եռաթև ելուստներով, նրա շուրջը թռչուններ են՝ զուգակցված օձանման մարմինների, սվաստիկայի և Լուսինը խորհրդանշող թաս-շրջանակի հետ։ Օձը մեկ դեպքում թռչունի ոտքին է միացած, մեկ այլ դեպքում՝ թռչունի վզին կամ կտուցին։ Եվ՛ թռչունը, և՛ վիշապ-օձը զույգ են պատկերված։ Զույգ լինելն արտահայտված է զույգ կտուցով, իսկ օձը՝ զույգ զիգզագով։ Կեռխաչ արտահայտող զարդանկարը նույնպես զույգ թռչուն է պատկերում։ 

Եռաթև օջախը, հավանաբար, եռաստվածություն է խորհրդանշում, ծնող-զույգերը՝ երկիրը, երկինքը և նրանց պտուղը՝ զավակը։ Թռչունների եռանկյունաձև իրանը նույնպես պտղաբերության, մայրության խորհրդանիշ է, որը դարերի ընթացքում պահպանել է իր իմաստը, դարձել նաև Անահիտ աստվածուհու խորհրդանիշը և խարանվել նրան զոհաբերվող ցուլերի ճակատին։ Նման թասերը դեպի երկինք պարզելը կապված է եղել պտղաբերությանն ուղղված հմայական ծեսի հետ (ըստ Էմմա Խանզադյանի)։

Ծանոթագրություններ
------------------

1. ↑  «Հմայաթաս - Հայկական գանձարան»։ *Հայկական գանձարան* (հայերեն)։ Վերցված է 2017-01-30  CS1 սպաս․ հայերենը նշված է (link)
2. 1 2  Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.

Աղբյուրներ
----------

* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակի նյութը տրամադրված է* Հայաստանի պատմության թանգարանի կողմից **ԳԼԱՄ** ծրագրի շրջանակներում։ *GLAMGLAM* |
**Գվատեմալայում համընդհանուր ընտրությունները** տեղի կունենան 2019 թվականի հունիսի 16-ին։ Այդ ընտրություններում կընտրվեն նախագահ, Հանրապետության Կոնգրեսի 160 պատգամավորներ, ինչպես նաև 340 քաղաքապետեր։ Անհրաժեշտության դեպքում նախագահական ընտրությունների 2-րդ փուլը տեղի կունենա 2019 թվականի օգոստոսի 11-ին։ Նախագահ Ջիմի Մորալեսը չի կարող առաջադրվել երկրորդ ժամկետով։

Ընտրական համակարգ
-----------------

Գվատեմալայի նախագահն ընտրվում է բացարձակ մեծամասնության համակարգով։

Գվատեմալայի կոնգրեսը բաղկացած է 158 անդամից։ Պատգամավորներն ընտրվում են երկու տարբերակով՝ 127 տեղ բաշխվում են 22 բազմամանդատ ընտրատարածքներով, համապատասխան դեպարտամենտներով, իսկ մնացած 31-ը՝ միասնական համազգային ընտրատարածքով։ Տեղերը բաշխվում են փակ կուսակցական ցուցակներով՝ ըստ Դոնթի մեթոդի հաշվարկվող համամասնական ներկայացուցչության հիման վրա։

Թեկնածուներ
-----------

Սելմա Ալդանայի թեկնածությունը Սեմիլյա կուսակցությունից որակազրկվել է այն պատճառով, որ նա ներգրավված է եղել կոռուպցիոն գործում։ Նա հերքել է մեղադրանքներն ու իր դեմ գործը հայտարարել քաղաքական գործիչների ու գործարարների ղեկավար շարքերից կոռուպցիոներների պակտով։ Նա, որպես նախկին գլխավոր դատախազ, բացահայտել է մի քանի խոշոր կոռուպցիոն գործեր։

2019 թվականի ապրիլին ԱՄՆ-ի իշխանությունների կողմից Մայամիում ձերբակալվել էր աջ կենտրոնամետ թեկնածու Մարիո Էստրադան՝ Սինալաա կարդինալների հետ կապ ունենալու մեղադրանքով, ինչից նա 10-ից մինչև 12 մլն դոլար է ստացել ընտրարշավի համար, և իր մրցակիցների սպանությունները պատվիրելու համար։

Ծանոթագրություններ
------------------

1. ↑  «Jimmy Morales dice que le gustaría gobernar otro período»։ մարտի 7, 2018
2. ↑  «El presidente de Guatemala dice que le gustaría tener otro período de Gobierno»
3. 1 2  Congress of the Republic IFES
4. ↑
5. ↑

Արտաքին հղումներ
----------------

* «Выборы в Гватемале: исключена кандидатура второй по популярности участницы. Бывшего прокурора и борца с коррупцией обвинили в коррупции.»։ ИА REGNUM, 2 апреля 2019։ Վերցված է 2019-05-14
* «В предвыборной гонке в Гватемале лидируют три женщины — опрос. Первый тур президентских выборов назначен на 16 июня.»։ ИА REGNUM, 20 марта 2019։ Վերցված է 2019-05-14
**Մանվել Ջախջախյան** (մարտի 25, 1770(1770-03-25) - հունվարի 5, 1835(1835-01-05) կամ 1836, Վենետիկ, Ավստրիական կայսրություն), հայ բառարանագիր, բանաստեղծ, թարգմանիչ։

Կենսագրություն
--------------

Վենետիկի Մխիթարյան միաբանության անդամ (1791 թվականից)։ Զբաղվել է քարոզչությամբ, ապա մանկավարժական, գիտական գործունեությամբ։ 1815-1816 թվականներին խմբագրել է «Դիտակ Բյուզանդյան» պարբերականը։ Գրել է բանաստեղծություններ, որոնց մի մասը տպագրվել է «Մխիթարյան տաղարան» (1824) ժողովածուում՝ *Վահրամ Ռուբինյան* ստորագրությամբ։ Թարգմանել է Գ. Գոռացցայի («Արհեստ բարւոք սիրելոյ», 1819), Սալոմոն Գեսների («Քերթուած ի մահն Աբելի», 1825), Ֆրանսուա Ֆենելոնի («Արկածք Տելեմաքայ որդըոյն Ոդիսեայ», 1827) և այլոց ստեղծագործություններից։ 1804-ին Վենետիկում լույս է տեսել Ջախջախյանի «Բառարան յիտալական լեզուե ի հայ և ի տաճիկ» աշխատությունը (45 հազար բառահոդված, համառոտը՝ 1825 թվականին՝ 30 հազար բառահոդված), իսկ 1837 թվականին, ետմահու՝ «Բառգիրք ի բարբառ հայ և իտալական»-ը (60 հազար բառահոդված), որը հայ երկլեզվյան բառարանագրության լավագույն նմուշներից է. ամփոփում է հայ մատենագիտության մեջ օգտագործված, ինչպես նաև իր ժամանակի կենսունակ բառերը, նորաբանությունները։ Թարգմանության հետ միաժամանակ տրվում են բառի բացատրությունը, հաճախ՝ հոմանիշը, գրաբար, բարբառային համարժեքները, նշվում փոխառությունները։ Վերջում բերված են հայկական անձնանունները *(Վարդան-Vartano)* և տեղանունները *(Երասխ-Arasse)*՝ իտալերեն արտասանությամբ կամ թարգմանությամբ։

Աշխատություններ
---------------

* Համառօտ Բառարան Յիտալականէ ի հայ եւ ի տաճիկ։ 1829, Տպարան Սրբոյն Ղազարու, Վենետիկ։
* Բառգիրք ի բարբառ հայ և իտալական (երկհատոր)։ 1837, Տպարան Սրբոյն Ղազարու, Վենետիկ (հայերէնէ հայերէն եւ իտալերէն)

Գրականություն
-------------

* Լիանա Հարությունյան, Մանուել Ջախջախյանի «Հայերեն-իտալերեն բառարանի» տեղը հայ բառարանագրության մեջ.- «Պատմա-բանասիրական հանդես», 2003, № 2, էջ 131-137։

Ծանոթագրություններ
------------------

1. 1 2 3 4  *Wurzbach D. C. v.* Ciakciak, Emanuel (գերմ.) // *Biographisches Lexikon des Kaiserthums Oesterreich*: *enthaltend die Lebensskizzen der denkwürdigen Personen, welche seit 1750 in den österreichischen Kronländern geboren wurden oder darin gelebt und gewirkt haben* — Wien: 1856. — Vol. 2. — S. 367.
2. ↑  «Վիեննայի մենաստանի մամուլի շտեմարան- ԴԻՏԱԿ ԲԻՒԶԱՆԴԵԱՆ»։ Վերցված է 2022 թ․ դեկտեմբերի 21
3. ↑  «Ով ով է։ Հայեր» հանրագիտարան, հատոր առաջին, գլխավոր խմբագիր՝ Հովհաննես Այվազյան, Հայկական հանրագիտարան հրատարակչություն, Երևան, 2007։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
*Վիքիպեդիայում կան հոդվածներ Միսակյան ազգանունով այլ մարդկանց մասին։*

**Հմայակ Միսակյան** (հոկտեմբերի 2, 2002(2002-10-02), Գյումրի, Հայաստան), Ավստրիան ներկայացնող հայ ծանրամարտիկ, 2023 թվականի Եվրոպայի առաջնության բրոնզե մեդալակիր պոկում վարժությունում (81 կգ քաշային կարգ)։

Կենսագրություն
--------------

Հմայակ Միսակյանը ծնվել է 2002 թվականի հոկտեմբերի 2-ին Գյումրիում։ 2017 թվականին տեղափոխվել է Հունաստան, որի դրոշի ներքո դարձել է աշխարհի պատանեկան առաջնության բրոնզե մեդալակիր հրում վարժությունում և երկամարտում։

Երեք տարի անց Սարգիս Մարտիրոսյանի առաջարկով տեղափոխվել է Ավստրիա և սկսել է ներկայացնել այդ երկիրը։ Այժմ ծառայում է Ավստրիայի զինված ուժերում, ներկայացնում է բանակի մարզական ակումբը։ Կոչումով եֆրեյտոր է։

2022 թվականին Ալբանիայի Դուրես քաղաքում անցկացված մինչև 20 տարեկանների Եվրոպայի առաջնությունում Հմայակը դարձել է պոկում վարժության հաղթող, իսկ երկամարտի արդյունքով զբաղեցրել է 4-րդ հորիզոնականը։

Մեծահասակների մրցումներում իր առաջին մեդալը Միսակյանը նվաճել է Երևանում 2023 թվականին կայացած Եվրոպայի առաջնությունում։ Նա 151 կգ արդյունքով դարձել է պոկում վարժության բրոնզե մեդալակիր (81 կգ քաշային կարգում)։ Դա Ավստրիայի ռեկորդ է։ Երկամարտի 326 կգ արդյունքով, որը նույնպես այդ երկրի ռեկորդ է, Հմայակը զբաղեցրել է 4-րդ տեղը։

Ծանոթագրություններ
------------------

1. 1 2  Հմայակ Միսակյանը՝ Ավստրիայի թիմին միանալու ու երևանյան ԵԱ-ում մեդալ նվաճելու մասին
2. 1 2 3 4  «Հմայակ Միսակյանը՝ Ավստրիայի թիմին միանալու ու երևանյան ԵԱ-ում մեդալ նվաճելու մասին»։ *VNews*։ Վերցված է 2023-04-25
3. ↑  «Database Weightlifting»։ *www.iat.uni-leipzig.de*։ Վերցված է 2023-04-25

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | IAT · IWF |

 |
**Հյուսիս- հարավ** (թուրքերեն՝ Kuzey Güney), թուրքական հեռուստասերիալ, որը ցուցադրվել է Kanal D հեռուստաալիքով։ Հեռուստասերիալի սցենարիստներն են Էջե Յորենչը և Մելեք Գենչօղլուն։ Գլխավոր դերերում հանդես են գալիս Քըվանչ Թաթլըթուղը և Բուղրա Գյուլսոյը։ Քըվանչը հանդես է գալիս Քուզեյի դերում (հյուսիս), ով ստամբուլցի խոհարարի որդի է։ Նոր է ազատվել կալանավորումից։ Բուղրան հանդես է գալիս Գյունեյի դերում (հարավ)։ Նրա կատարած հանցագործության համար կալանավորել են նրա եղբորը՝ Քուզեյին։

Հեռուստասերիալը արտադրվել է Ay Yapım պրոդյուսերական ընկերության կողմից և ցուցադրվել է Kanal D-ով: Համարվում է Թուրքիայի ամենառեյտինգային հեռուստասերիալներից մեկը։ Հեռուստասերիալի առաջին սերիան ցուցադրվել է 2011 թվականի սեպտեմբերի 7-ին։ Վերջին սերիան ցուցադրվել է 2013 թվականի հունիսի 26-ին։ Ընդհանուր առմամբ հեռուստասերիալը բաղկացած է եղել 80 սերիաներից։ Ցուցադրվել է աշխարհի 56 երկրներում։

Սցենար
------

Սա պատմություն է երկու եղբայրների մասին, ովքեր սիրում են միևնույն կնոջը։ Քուզեյը համարձակ է, անվախ և բռնկուն։ Գյունեյը ավագ եղբոր հակապատկերն է։ Նա ունի հանգիստ բնավորություն, համբերատար է, չի գործում, առանց մտածելու։ Միակ նմանությունը, որ ունեն եղբայրները սերն է Ջեմրեյի նկատմամբ։ Ջեմրեն նոր է տեղափոխվել թաղամաս։ Քուզեյը սիրահարվում է Ջեմրեյի վրա, սակայն չգիտի, որ Ջեմրեն և Գյունեյը սիրում եմ միմյանց։ Նրանց միասին տեսնելուց հետո, Քուզեյը թևաթափ է լինում։ Երկու եղբայրները մեքենայի տակ են գցում անցորդի։ Չնայած որ Գյունեյն է լինում ավտոմեքենայի ղեկին, Քուզեյը մեղքը վերցնում է իր վրա։ Քուզեյին դատապարտում են չորս տարվա ազատազրկման։

Հեռուստասերիալը սկսվում է այն պահից, երբ Քուզեյը դուրս է գալիս բանտից։ Շատ շուտով նա հասկանում է, որ ոչինչ առաջվանը չէ։

Ծանոթագրություններ
------------------

1. 1 2  «Kuzey Güney / Kanal D» (Turkish)։ Վերցված է 2011 թ․ դեկտեմբերի 3
2. ↑  «Muhteşem Yüzyıl mı, Kuzey Güney mi? İşte reytingler!'» (Turkish)։ 2001 թ․ դեկտեմբերի 1։ Վերցված է 2011 թ․ դեկտեմբերի 3

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database |

 |
**Համրուկ,** կամ **համրագնաց**, կաթնասուններ, որոնք բաժանվում են երկթաթանի, եռաթաթ համրուկների ընտանիքների՝ ներառելով վեց գոյություն ունեցող տեսակներ։ Նրանք կոչվում են համրուկ, քանի որ չափազանց դանդաղաշարժ են և ծույլ։ Այնուամենայնիվ նրանց ծուլությունը էներգիա խնայելու համար տեղի ունեցող նյութափոխանակային ադապտացիայի հետևանքն է։ Բացի գազաններից փախուստի ժամանակ գործի դրվող զարմանալի էներգիայից, համրուկների մյուս հատկանիշներից ե՝ նրանց ուժեղ մարմինը և իրենց մորթու մեջ սիմբիոտիկ ջրիմուռներ պահելու կարողությունը։

Նրանք պատկանում են թերատամնավորների կարգին, քանի որ առնչակից են մրջնակերներին, որոնք որսում են հատուկ հարմարեցված ճանկերով։ Գոյություն ունեցող համրուկների տեսակներն ընդգրկում են շատ մեգաֆաունային գետնահամրուկներ, որոնցից որոշների չափերը հասնում են փղերի չափերի, ինչպես նաև ծովահամրուկների մի քանի տեսակներ։ Համրուկների պահպանված տեսակները միջին չափի, ծառաբնակ Կենտրոնական Ամերիկայի և Հարավային Ամերիկայի տրոպիկական ջունգլիների բնակիչներն են։

Համրուկները լավ բնակատեղի են համարվում այլ օրգանիզմների համար, և մեկ համրուկը կարող է բնակատեղի լինել ցեցերի, բզեզների, ուտիճների, սնկերի, թարթիչավորների և ջրիմուռների համար։

Կարգաբանություն և անվանումներ
-----------------------------

Համրուկի կարգաբանական ենթակարգը «Ֆոլիվորան» է, երբեմն նաև կոչվում է «Ֆիլոֆագա»(Ռիչարդ Օուեն, 1842) կամ «Տարդիգրադա» ( «Ջոն Լաթամ» (թռչնաբան) և «Դեյվիս» 1795)։ Առաջին երկու անվանումները նշանակում են «տերևակերներ», որոնք ծագում են լատիներենից և հունարենից։ Անվանումները, որոնք օգտագործվում են ցեղատեսակների համար, Էկվադորում ներառում են «ռիտտո», «ռիտ», «ռիդետ» բառերը, որոնք մեծ մասամբ կազմված են Հաորանիի Թագաերի ցեղի «քնել», «ուտել», «կեղտոտ» բառերից։

Ծանոթագրություններ
------------------

1. ↑  Horne, Genevieve (ապրիլի 14, 2010)։ «Sloth fur has symbiotic relationship with green algae»։ *BioMed Central*։ Springer Science+Business Media։ Վերցված է փետրվարի 15, 2013

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 147)։*  |
Կանադայի ֆաունային բնորոշ ամենանշանավոր կենդանատեսակներից է հյուսիսամերիկյան կուղբը
**Կանադայի կենդանական աշխարհը** բավականին յուրատեսակ է։ Կանադային բնորոշ է էկոհամակարգերի բազմազանությունը՝ սկսած բրիտանական Կոլումբիայի փարթամ անտառներից և արևմտյան Կանադայի գագաթներից մինչև Հյուսիսային Կանադայի տունդրա։ Կենդանիները հիմնականում բնակվում են բնության հատուկ պահպանության տարածքներում՝ արգելոցներում, արգելավայրերում և ազգային պարկերում։ Կանադայի տարածքում հաշվարկվում են շուրջ 70 000 անողնաշարավոր և ողնաշարավոր կենդանիներ՝ կաթնասուններ, ձկներ, սողուններ, հոդվածոտանիներ, փափկամարմիններ, երկկենցաղներ և այլն։

Գոյություն ունի կենդանիների մի ստվար զանգված, որը բացառապես բնորոշ է Կանադայի կենսապայմաններին։ Դրանք էնդեմիկ կենդանատեսակներ են, որոնք բնակվում են միայն Կանադայի տարածքում։ Դրանցից են արևելյան որմզդեղնը, կանադական բադը և այլն։ Կանադայում բնակվող ավելի քան 400 կենդանատեսակներ գտնվում են վերացման վտանգի տակ։ Կանադայի կառավարությունը այդ կենդանիներին վերցրել է հատուկ պաշտպանության տակ։

Կենդանատեսակներ
---------------

### Կաթնասուններ

Կանադական լուսանը բնակվում է հյուսիսային Կանադայում և վարում է մենակյաց կյանք
Կաթնասունները հայտնաբերվել են Կանադայի բոլոր շրջաններում։ Առանձնացվում են վեց հիմնական խմբերի կաթնասուններ՝ չղջիկներ, գիշատիչներ (այդ թվում՝ մաշկոտանիներ), երկսմբակավորներ, կետանմաններ, միջատակերներ, կրծողներ և նապաստականմաններ։ Բացի այդ, հարավային Կանադայում հանդիպում են նաև պարկավորներ և պարկամկներ (մասնավորապես՝ վիրջինյան պարկամուկ)։ Ի շնորհիվ Կանադայի կանաչ տարածությունների առատության՝ այս երկրի տարածքում բավականին մեծ է կաթնասունների բազմազանությունը։

Բազում գիշատիչներ հանդիպում են անգամ խիտ բնակեցված տարածքներում։ Այդպիսի կենդանատեսակներ են անտառային աղվեսը, գորշ գայլը և արջը։ Կանադայի ֆաունային առավել բնորոշ կենդանատեսակներից են որմզդեղնը, հյուսիսային եղջերուն, կուղխը և բիզոնը։ Կանադայի հայտնի կաթնասուններից է նաև կանադական լուսանը, իսկ գլխավոր խորհրդանիշը համարվում է հյուսիսամերիկյան կուղբը։

Բացի տեղական կաթնասուններից՝ այստեղ լայնորեն տարածված են եվրոպական գաղութարարների կողմից բերված (դիտավորությամբ կամ պատահաբար) տեսակները։ Դրանց թվում են տնային կաթնասունենրը՝ ձին, խոզը, ոչխարը, շունը, կատուները, ինչպես նաև շագանակագույն առնետն ու տնային մկնիկը։

Ծանոթագրություններ
------------------

1. ↑  «Կանադայի բնաշխարհը՝ բուսական և կենդանական աշխարհի համառոտ բնութագիր և բնաշխարհագրական ակնարկ»։ *www.nationsencyclopedia.com* (անգլերեն)։ Վերցված է 2018 թ․ ապրիլի 27
**Հյուսիսային Ուրալ** (ռուս.՝ Се́верный Ура́л) Ուրալյան լեռների հատված է, որը ձգվում է հարավում Կոսվինսկի Կամեն և Կոնժակովսկի Կամեն լեռնազանգվածներից (59° հս.լ.) մինչև Տելպոսիզ լեռնազանգվածի հյուսիսային բարձունքները, իսկ ավելի հստակ՝ մինչև Շչուգեր գետի ափը, որը շրջանցում է նրան հյուսիսից։ 
Ուրալյան լեռնաշղթան այստեղ անցնում է հարավից հյուսիս մի քանի իրար զուգահեռ լեռնաշղթաներով և երկարաբլուրներով 50-60 կմ ընդհանուր մակերեսով։ Ռելիեֆը միջին լեռնային է, հարթ բարձունքներով։

Հյուսիսային Ուրալի հիմնական բարձունքները ամենից հաճախ գտնվում են ջրբաժան լեռնաշղթայից այն կողմ՝ Կոնժակովսկի Կամեն (1569 մ), Դենեժկին Կամեն (1492 մ), Չիստոպ (1292 մ), Օտորտեն (1182, այլ քարտեզներում բարձրությունը նշված է 1234 մ), Կոժիմ-Իզ (1195 մ), Տելպոսիզ (1617 մ)։ Առանձնահատուկ հետաքրքրություն են ներկայացնում առավել կարծր հանքատեսակների մնացորդները՝ գեղեցիկ ժայռերը և լեռնազանգվածների առանձնացված հատվածները։ Դրանցից ամենահայտնիները հանդիպում են Ման-Պուպու-Նյեր, Տորրե-Պորրե-Իզ, Մունինգ-Տումպ լեռների վրա։

Հյուսիսային Ուրալը համարվում է Ուրալի ամենախուլ և դժվար հասանելի շրջաններից մեկը։ Մեդվեժի Ուգոլ՝ այսպես է կոչվում նրա բարձունքներից մեկը։ Իվդելից, Վիժայից և Ուշմայից հյուսիս բնակավայրեր և համապատասխանաբար ճանապարհներ գրեթե չկան։ Լեռներին արևելքից և արևմուտքից մոտենում են անանցանելի անտառներ և ճահիճներ։ Կլիման այստեղ արդեն բավականին խիստ է։ Լեռներում շատ են ձնե կուտակումներ, որոնք չեն հասցնում հալչել ամառվա ընթացքում։ Այստեղ հանդիպում են նաև հավերժական սառցույթի հետքեր, ընդ որում, մինչև Կոնժակովսկի Կամեն լեռնազանգվածի լայնությունը։ Եվ չնայած նրան, որ այս տարածքում սառցադաշտեր չկան, Տելպոսիզի լեռներում՝ Հյուսիսային Ուրալի ամենաբարձր լեռնազանգվածում, հայտնաբերվել են երկու փոքր սառցադաշտեր։ 
Հյուսիսային Ուրալը հարուստ է օգտակար հանածոներով։ Այստեղ կան բոքսիտների, մանգանի և երկաթի հանքաքարեր, գորշ ածուխ և Սերովսկի խմբի հանքավայրերի տարբեր հանքաքարեր։

Չնայած իր կլիմայի խստությանը, Հյուսիսային Ուրալը շատ սիրված է զբոսաշրջիկների թվում։ Էքստրեմալները ամենագնացներով գետերի հունով հասել են մինչև տխրահռչակ Դյատլովի լեռնանցքը, որտեղ 1959 թվականին անհայտ հանգամանքներում զոհվել է Ուրալի պոլիտեխնիկական համալսարանի 9 զբոսաշրջիկ։ Նրանք հասել են նաև յուրահատուկ Ման-Պուպու-Նյեր ժայռերի մոտ։

Ծանոթագրություններ
------------------

1. ↑  «Поиск карт и маршрутов на интерактивной карте, топографические карты России»։ Վերցված է 2013 թ․ փետրվարի 10

Գրականություն
-------------

* Кеммерих А. О. Северный Урал. — М.։ Физкультура и спорт, 1969.

Արտաքին հղումներ
----------------

* Տեղագրական քարտեզ
**«Հանգիստ դեպի Եգիպտոս փախուստի ճանապարհին»** (անգլ.՝ Rest on the Flight into Egypt ), իտալացի նկարիչ, բարոկկոյի վարպետ Պիեռ Ֆրանչեսկո Մոլայի (1612-1666) ստեղծած կտավը, որը գտնվում է Նյու Յորքի Մետրոպոլիտեն թանգարանում։ «Հանգիստ դեպի Եգիպտոս փախուստի ճանապարհին» կտավը հայտնի թեմա է արվեստում, ինչպես «Փախուստ դեպի Եգիպտոս» կտավները։

Կտավն ունի 22,9 սմ բարձրություն, 27.9 սմ լայնություն, նյութը՝ յուղաներկ, պղինձ։

Նկարագրություն
--------------

Տեսարանը հիմնված է ոչ թե աստվածաշնչյան որևէ միջադեպի, այլ հեքիաթների կամ լեգենդների, որոնք ձևավորվել են վաղ միջնադարում Սուրբ ընտանիքի Եգիպտոսում ապաստան գտնելու համար փախուստի աստվածաշնչյան պատմության վրա՝ տեղեկացված լինելով, որ Հերովդես I Մեծը ուզում է սպանել մանուկ Քրիստոսին։ 

Պիեռ Մոլայի այս թեմայով ստեղծված կտավի այլ տարբերակ, որը գտնվում է Դալվիչի պատկերասրահում
Ըստ ավանդության՝ Հովսեփն ու Մարիամը փախուստի ճանապարհին ծառերի պուրակում կանգ են առնում հանգստանալու։ Սուրբ մանուկը հրամայում է ծառերին ներքև խոնարհվել, որ Հովսեփը կարողանա պտուղները հավաքել, ապա հրամայում է առվակին դուրս հորդել, որ ծնողները հագեցնեն իրենց ծարավը։ Դարերի ընթացքում հիմնական պատմությանը շատ մանրամասներ են ավելացվել։

Պիեռ Մոլան պատկերել է Մարիամին մանուկ Հիսուսին բարձրացնելիս, իսկ Հովսեփին՝ թիկնած։ Նրանք շրջապատված են փարթամ ծառերով։ Հետին պլանում հրեշտակը ավանակին բերել է ջուր խմելու այն աղբյուրից, որը Հիսուսն է առաջացրել։ Էշը քրիստոնեական պատկերագրության մեջ հաճախակի Մեսիայի խորհրդանիշն է։

17-րդ դարի կեսերի գեղանկարի ստեղծման ճշգրիտ ամսաթիվը հայտնի չէ, սակայն ըստ արվեստի պատմաբան Ռիչարդ Կոկի՝ այս կտավը հեղինակի նույն թեմայով ստեղծած ամենավաղ նկարն է։

1993 թվականին Ռայթսման հիմնադրամը մի շարք աշխատանքներ է նվիրել Մետրոպոլիտեն թանգարանին, այդ թվում և այս կտավը, որը 2011 թվականից ներկայացվում է հանրությանը։

Տես նաև
-------

* Փախուստ դեպի Եգիպտոս (Էլսհայմերի նկար)
* Փախուստ դեպի Եգիպտոս (Պուսենի կտավ)

Ծանոթագրություններ
------------------

1. ↑
2. 1 2 3 4
3. ↑  The Rest on the Flight into Egypt
4. ↑  Tiepolo, Giovanni Battista; veneziano, Museo del Settecento; N.Y.), Metropolitan Museum of Art (New York (1996-01-01) (անգլերեն). Metropolitan Museum of Art. ISBN 9780870998126
5. ↑  «Rest on the Flight | Dulwich Picture Gallery»։ *www.dulwichpicturegallery.org.uk*։ Վերցված է 2017-04-13
**Մասեո** (իսպ.՝ Maceo), քաղաք և մունիցիպալիտետ Կոլումբիայի հյուսիսում ՝ Անտիոկիա դեպարտամենտում։ Այն Մագդալենա-Մեդիո ենթաշրջանի մի մասն է։

Պատմություն
-----------

Բնակավայրը, որից քաղաքը հետագայում մեծացել է, հիմնադրվել է 1897 թվականի հոկտեմբերի 4-ին և ի սկզբանե կոչվել է Սան Խուան դե Մատա։ 1942 թվականին Քարաքոլիի քաղաքապետարանը բաժանվել է առանձին վարչական միավորի։

Աշխարհագրական դիրք
------------------

Քաղաքը գտնվում է դեպարտամենտի արևելյան մասում, դեպարտամենտի վարչական կենտրոն Մեդեյլինից մոտավորապես 87 կմ արևելք-հյուսիս-արևելք։ Բացարձակ բարձրությունը ծովի մակարդակից 915 մետր է։

Մասեո մունիցիպալիտետը սահմանակից է հյուսիսումնև արևմուտքում սահմանակից է Յոլոմբո մունիցիպալիտետին, հարավ-արևմուտքում ՝ Սան Ռոքոյի մունիցիպալիտետին, հարավում ՝ Կարակոլիի մունիցիպալիտետին, արևելքից և արևելքին ՝ Պուերտո Բերիոյի մունիցիպալիտետին։ Քաղաքապետարանի տարածքը 431 կմ² է։

Բնակչություն
------------

Ըստ Կոլումբիայի ազգային վիճակագրության վարչության տվյալների, քաղաքի և մունիցիպալիտետիի ընդհանուր բնակչությունը 2012 թվականին կազմել է 7 102 մարդ։ 

Բնակչության թվաքանակը| 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- |
| 7630 | 7582 | 7501 | 7423 | 7342 | 7264 | 7179 | 7102 |

Բնակչության խտությունը 2005 թվականի մարդահամարի տվյալներով, տղամարդիկ կազմել են Մասեոյի բնակչության 50.2% -ը, կանայք` համամասնորեն 49.8%: Ռասայականորեն սպիտակամորթներն ու մետիսները կազմում են բնակչության 99.8% -ը, սևամորթները, մուլատաները՝ 0,1%, հնդիկները՝ 0,1%: Գրագիտության մակարդակը բնակչության շրջանում կազմում է 85%։

Տնտեսություն
------------

Մասեոյի տնտեսության հիմքը գյուղատնտեսությունն է, (հատկապես կակաոյի աճեցումը),հանքաարդյունաբերությունը և փայտանյութի մշակումը։

Քաղաքային և մունիցիպալ ձեռնարկությունների ընդհանուր թվի 59 %-ը կազմում են առևտրային ոլորտի ձեռնարկությունները, 26,1%՝ սպասարկման ոլորտի ձեռնարկությունները, 13,9%՝ արդյունաբերական ձեռնարկությունները, 1%՝ տնտեսության այլ ճյուղերի ձեռնարկությունները։

Ծանոթագրություններ
------------------

1. ↑  «Proyecciones de Población departamentales y municipales por área 2005 - 2020» (իսպաներեն)։ Departamento Administrativo Nacional de Estadística։ Վերցված է 2013-09-14
2. ↑  «Censo General 2005. Maceo - Antioquia» (իսպաներեն)։ Departamento Administrativo Nacional de Estadistica։ Վերցված է 2013-09-14
3. ↑  «Censo General 2005. Maceo - Antioquia» (իսպաներեն)։ Departamento Administrativo Nacional de Estadistica։ Վերցված է 2013-09-14

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Հանդարտության ծով** (լատին․՝ Mare Tranquillitatis) լուսնային ծով է Լուսնի դեպի Երկիրը ուղղված կողմում։ Սա առաջին վայրն է այլ երկնային մարմնի վրա որտեղ ոտք է դրել մարդը։

Հիմնականում կազմված է բազալտներից, որոնք առաջացել են Վերին Իմբրիան ժամանակաշրջանում միջին և երիտասարդ տարիքային խմբերում։ Ավազանը շրջապատող լեռնային զանգվածները դասվում են Ստորին Իմբրիան ժամանակաշրջանին, սակայն ավազանը հավանաբար վերաբերվում է Նախանեկտարյան ժամանակաշրջանին։ Այս ավազանը ունի անկանոն սահմաններ և չունի բազմաօղակ կազմվածք։ Այս անկանոն տոպոլոգիան պայմանավորված է Հանդարտության, Նեկտարի, Ճգնաժամների, Առատության և Պարզության ծովերի հատումով Մրրիկների օվկիանոսի միջով անցնող երկու օղակների հետ։ Ծովի հյուսիս արևելյան եզրին մոտ գտնվող Քնի ճահիճը լցված է Հանդարտության ծովից արտանետված բազալտների բեկորներով։

Այս ծովը Լուսնի մնացած մասերի համեմատ ունի մի փոքր կապտավուն երանգ և բավականին լավ է առանձնանում տարբեր լուսանկարներում։ Գույնը, ամենայն հավանականությամբ, պայմանավորված է բազալտային հողում կամ ժայռերում մետաղների ավելի բարձր պարունակությամբ։

Ի տարբերություն այլ ծովերի, Հանդարտության ծովի կենտրոնում գրավիտացիոն կոնցենտրացիա (մասկոն) չի հայտնաբերվել։ Մասկոնները հայտնաբերվել են այլ ծովերի կենտրոնում 1966-1968 թվականներին հինգ Լունար օրբիտեր տիեզերանավերի դոպլերային հետազոտությունների արդյունքում։ Ծովի գրավիտացիոն դաշտը քարտեզագրվել է ավելի բարձր լուծաչափության հետազոտությունների ընթացքում, ավելի ուշ Լունար փրեքուրսոր և GRAIL կայաններից։

Պատկերասրահ
-----------

* Տոպոգրաֆիկ քարտեզՏոպոգրաֆիկ քարտեզ
* Գրավիտացիոն դաշտի քարտեզ, ստացված GRAIL կայանիցԳրավիտացիոն դաշտի քարտեզ, ստացված GRAIL կայանից

Ծանոթագրություններ
------------------

1. ↑  Mare Tranquillitatis on Gazetteer of Planetary Nomenclature
2. ↑  «Mare Tranquillitatis»։ NASA։ Արխիվացված է օրիգինալից 2008 թ․ հոկտեմբերի 13-ին  `|url-status=` պարամետրը գոյություն չունի (օգնություն)
3. ↑  Filipe Alves (July 2005)։ «Capturing the Colors of the Moon»։ *Sky and Telescope*։ էջեր 120–122։ Արխիվացված է օրիգինալից 2014 թ․ հոկտեմբերի 20-ին։ Վերցված է 2019 թ․ մայիսի 29  `|url-status=` պարամետրը գոյություն չունի (օգնություն)
4. ↑  P. M. Muller, W. L. Sjogren (1968)։ «Mascons: Lunar Mass Concentrations»։ *Science* **161** (3842): 680–684։ Bibcode:1968Sci...161..680M։ PMID 17801458։ doi:10.1126/science.161.3842.680  `|s2cid=` պարամետրը գոյություն չունի (օգնություն)
**Կարապետ Դավիթյան** (մակեդոներեն՝ Гарабет Тавитјан, 1953, Սկոպիե, Մակեդոնիայի Սոցիալիստական Հանրապետություն, ՀՍՖՀ), **Կարո**, հայկական ծագումով հյուսիսային մակեդոնացի թմբկահար է, ով եղել է «Լեբ ի Սոլ» (մակեդոներեն՝ Leb i sol) ռոք խմբի անդամ։ Դավիթյանը համարվում է մակեդոնացի ամենահայտնի թմբկահարը։ Մասնակցել է ավելի քան 1200 համերգի։

Կենսագրություն
--------------

Կարապետ Դավիթյանը ծնվել է 1953 թվականին Սկոպիեում։ Նա սկսել է թմբուկ նվագել 12 տարեկանում։ Նվագել է Հարավսլավիայի գրեթե բոլոր կարևոր խմբերում։ 1976 թվականին Դավիթյանը դարձավ մակեդոնական մեծագույն «Լեբ ի Սոլ» ռոք խմբի անդամ։ Նա թմբուկ ու հարվածային գործիքներ է նվագել և նաև երաժշտություն է հորինել «Լեբ ի Սոլ»-ի բազմաթիվ ալբոմների համար։

1990 թվականին Դավիթյանը հիմնել է «Պարամեցիում» խումբը, որի հետ նվագում է մինչ օրս։ Իր երկարամյա երաժշտական գործունեության ընթացքում Դավիթյանը երաժշտություն է ստեղծել նաև բալետի և թատերական ներկայացումների համար, ինչի համար արժանացել է մի շարք մրցանակներիորոնցից ամենահեղինակավորը «Մշտական արժեքներ» մրցանակն է։

Դավիթյանը հայտնի է, որպես գործիքավորող, նա համագործակցում է ինչպես իր երկրի, այնպես էլ արտերկրի ամենանշանավոր երաժիշտների հետ։

Սկավառակագրություն
------------------

* Гаро и Парамециум Live (МКП, МРТВ 1995)
* Live (SJF Records 1995)
* Гарабет Тавитијан (Gemini 2 1996)
* А бре, Македонче (Matav 2001)

Ծանոթագրություններ
------------------

1. 1 2 3 4  «Garabet Tavitjan - Music of Armenia»։ Musicofarmenia։ Արխիվացված է օրիգինալից 8 January 2018-ին։ Վերցված է 8 January 2018  `|url-status=` պարամետրը գոյություն չունի (օգնություն)
2. ↑  «Famous people from Skopje: Garabet Tavitjan - Garo»։ VisitSkopje։ Արխիվացված է օրիգինալից 8 January 2018-ին։ Վերցված է 8 January 2018  `|url-status=` պարամետրը գոյություն չունի (օգնություն)

Արտաքին հղումներ
----------------

* Garabet Tavitijan Discography at Discogs (անգլ.)
**Հանուն խաղաղության և զարգացման գիտության համաշխարհային օր** (անգլ.՝ World Science Day for Peace and Development
), ֆր.՝ Journée mondiale de la science au service de la paix et du développement, չինարեն՝ ليوم العالمي للعلم لصالح السلام والتنمية, անգլ.՝ 争取和平与发展世界科学日, միջազգային տոն, որը աշխարհի մի շարք երկրներում նշվում է նոյեմբերի 10-ին։ Տոնի նպատակն է ամբողջ աշխարհում բարձրացնել հասարակության գիտակցությունը հօգուտ գիտության։

Պատմություն
-----------

1999 թվականին Հունգարիայի մայրաքաղաք Բուդապեշտում ՄԱԿ-ի կրթության, գիտության և մշակույթի կազմակերպության (ՅՈՒՆԵՍԿՕ) հովանու ներքո տեղի է ունեցել գիտության վերաբերյալ հերթական համաշխարհային համաժողովը։ Համաժողովին մասնակցել են բազմաթիվ ականավոր գիտնականներ, իրավապաշտպաններ, բնապահպաններ, քաղաքական գործիչներ, Եթովպիայի և Մալավիի պատվիրակությունները Գիտության զարգացման բրիտանական ասոցիացիայի հետ առաջարկել են ստեղծել Գիտության համաշխարհային օր, կամ Գիտության համաշխարհային շաբաթ։ Նրանք պնդում են, որ դա կհանգեցնի հասարակության և գիտության ավելի լավ փոխգործակցությանը՝ աշխարհի մասշտաբով առաջնահերթ խնդիրների լուծման գործում։

Համաժողովի արձանագրությունից հետո՝ 2001 թվականին, ՅՈՒՆԵՍԿՕ-ն հաստատել է նոյեմբերի 10-ը հռչակել «Հանուն խաղաղության և զարգացման գիտության համաշխարհային օր»։ Այն պաշտոնապես նշվում է 2002 թվականից։

Այդ օրը ՅՈՒՆԵՍԿՕ-ի աշխատակիցները խրախուսում են անդամ երկրներին, միջկառավարական և ոչ կառավարական կազմակերպություններին, համալսարաններին, հետազոտական հաստատություններին, գիտական միություններին, մասնագիտական ասոցիացիաներին և դպրոցներին ակտիվորեն մասնակցել միջոցառմանը։

Ծանոթագրություններ
------------------

1. ↑  Nations United։ «World Science Day for Peace and Development»։ *United Nations* (անգլերեն)։ Վերցված է 2022 թ․ նոյեմբերի 9
2. ↑  «World Science Day For Peace And Development Quotes»։ *International Business Times* (en-US)։ 2020 թ․ նոյեմբերի 10։ Վերցված է 2022 թ․ նոյեմբերի 9

Արտաքին հղումներ
----------------

* Նոյեմբերի 10-ը Հանուն խաղաղության եւ զարգացման գիտության համաշխարհային օրն է
* World Science Day for Peace and Development
* Официальный перечень памятных дат ООН
* Послание Генерального директора ЮНЕСКО по поводу Всемирного дня науки за мир и развитие (2009 год)
* ՅՈՒՆԵՍԿՕ-ի գլխավոր տնօրեն Իրինա Բոկովայի ուղերձը Հանուն խաղաղության և զարգացման գիտության համաշխարհային օրվա կապակցությամբ. 10 նոյեմբերի 2010 թ․
**Հյուրանոց Պոկրովսկիե դարպասի մոտ** (ռուս.՝ Гостиница у Покровских ворот), նախկին հյուրանոց Մոսկվայում, Պոկրովսկիե դարպասի մոտ։ Գտնվում է Կենտրոնական վարչական շրջանի Բասմաննի շրջանում։ Հասցեն` Պոկրովկա փողոց, տուն 17, շինություն 1 և տուն 16։ Շենքը պահպանվում է որպես մշակութային ժառանգության դաշնային նշանակության օբյեկտ (գրանցման համար` 7737570000)։

Պատմություն
-----------

*Պոկրովսկիե դարպաս* անվանումը գալիս է Սպիտակ քաղաքի պատմությունից, այն կառուցվել է XVI դարում։

Երկու հարյուր տարի հետո Սպիտակ քաղաքի պատերը սկսել են փլուզվել, և բնակիչներն այն բաժան-բաժան են արել աղյուսների։ 1764 թվականին պատն ամբողջությամբ քանդել են։ Նրա փոխարեն կառուցել են բուլվարներ և հրապարակներ։

Պավել I կայսրի հրամանով XIX դարի սկզբին Սպիտակ քաղաքի տեղում կառուցվել են երկհարկանի հյուրանոցներ։

1805-1825 թվականներին կառուցվել է հյուրանոց Պոկրովկա փողոց, թիվ 17 հասցեով։ Հովանավորը եղել է վաճառականուհի Գուսևան, որը ձեռք է բերել Չիստոպրուդնի բուլվարի և Պոկրովկայի միջև ընկած տարածքը։ Կրպակները և խանութները զբաղեցրել են առաջին հարկը։

XX դարում հյուրանոցային շենքերի մեծ մասը քանդվել է։ Սակայն մնացել է երկուսը Պոկրովսկիե դարպասի մոտ։

1937 թվականի հունվարին պատին փակցվել է «Ամրապնդում ենք ԽՍՀՄ պաշտպանությունը» նշանը. դա նշանակում էր, որ բոլոր բնակիչներն ունեին «Պատրաստ եմ հակաօդային և հակաքիմիական պաշտպանությանը» I աստիճանի նշանը։

2015 թվականի տվյալներով` թիվ 17 շենքը վարձակալությամբ տրվում էր В կարգի գրասենյակներին։

Ճարտարապետություն
-----------------

Շատերը կարծում են, որ ճարտարապետն է Վասիլի Ստասովը, ուստի շենքերը նույնպես անվանում են «ստասովյան» հյուրանոցներ։ Թեև դրա պաշտոնական հաստատումը չի եղել։

Հյուրանոցները կառուցվել են դեմ-դիմաց։

Տուն 17 հասցեի հյուրանոցը գտնվում է Չիստոպրուդնի բուլվարի ճակատում և ունի ներքին բակով քառանկյունի տեսք։

Ծանոթագրություններ
------------------

1. ↑  Постановление Совета Министров РСФСР № 624 от 04.12.1974
2. ↑  «Гостиница у Покровских ворот»։ Վերցված է 2018 Հունիս 14
3. 1 2 3 4 5 6 7 8 9  «Узнай Москву» (ռուսերեն)։ Վերցված է 2015-04-01
4. ↑  «Покровка дом 17» (ռուսերեն)։ Վերցված է 2015-04-01

Արտաքին հղումներ
----------------

* Страница в реестре объектов культурного наследия Archived 2016-03-04 at the Wayback Machine..
**Կարբոնադ** (ֆր.՝ carbonade կամ լատին․՝ carbo՝ ածուխ, «ածուխով տապակված միս»), խոզի գոտկատեղ-մեջքային հատվածից կտրված միս (որպես կանոն՝ կրծքամիս)՝ տապակած կամ եփելով կարմրացրած։

Պատրաստման եղանակ
-----------------

Ներկայումս մսի վերամշակումը կատարվում է հատուկ խցերում շոգեխաշումով, որից հետո տապակում են։ Կարբոնադի որոշ էժան տեսակներ մսից բացի պարունակում են նաև սոյայի սպիտակուց, ինչպես նաև զանգվածը մեծացնելու համար դրա մեջ ավելացնում են սովորական ջուր։ Մսի ժամանակակից վերամշակմամբ ստեղծված կարբոնադը պատկանում է մսային ուտեստների ենթախմբին։

Բելգիական և ֆրանսիական խոհանոցներում կա «ֆլամանդական կարբոնադ» կերակրատեսակը (այդպես են այն անվանում Վալլոնիայում և մնացած ամբողջ Եվրոպայում, իրենք՝ ֆլամանդացիները, պարզապես անվանում են «կարբոնադո»)։ Դա խոզի մսի գարեջրի սոուսով շոգեխաշած կտորներ են։

Կարբոնադ և կարբոնատ
-------------------

Երբեմն «կարբոնատ» բառը սխալ օգտագործում են «կարբոնադ» իմաստով (օրինակ՝ Վլադիմիր Վիսոցկու երգի քնարական հերոսը. «*Մենք սիրում ենք վայրի խոզի միսը որպես կարբոնատ*»):

Ծանոթագրություններ
------------------

1. ↑  «Этимология слова карбонад» (ռուսերեն)։ ΛΓΩ։ Վերցված է 2019-06-25
2. ↑  ГОСТ Р 55795-2013
3. ↑  Текст песни Высоцкого «Охота на кабанов» в ряде печатных изданий — Google Books

Գրականություն
-------------

* Карбонад // Товарный словарь / И. А. Пугачёв (главный редактор). — М.: Государственное издательство торговой литературы, 1957. — Т. III. — Стб. 370
**Մասուլե** (պարս.՝ ماسوله, նաև ռոմանացված են որպես **Māsūleh**, **Masoleh** and **Masouleh**), Իրանի Ֆուման մարզի Գիլան գավառի Սարդար է Ջանգալ շրջանի կենտրոնը։

Բնակչությունը՝ 393 մարդ (2016)։

Պատմական անուններն **Māsalar** and **Khortāb։**

Հիմնադրվել է մ․ թ․ 10-րդ դարում։

Մասուլեն գտնվում է մոտավորապաես 60 կմ դեպի Ռաշտի հարավ-արևմուտք, և 30 կմ դեպի Ֆումանի արևմուտք։ Այն 1,050 մետր բարձր է ծովի մակարդակից՝ ձգվելով Ալբորզ կամ Էլբորզ լեռնաշղթայով, գտնվում է Կասպից ծովի հարավային ափի մոտ։

Թեև արձանագրված է, որ բնակչությունն այստեղ հաստատվել է մ․թ․ 10-րդ դարում, Գիլան գավառը երկար ու հին պատմություն ունի։

Մասուլեի առաջին գյուղը հիմնադրվել է մ․թ․ 1006 թվականին այժմյան քաղաքից 6 կմ դեպի հյուսիս, և կոչվում է հին Մասուլե (պարսկերեն - Կոհնե Մասուլե)։ Մարդիկ հեռացել են Հին Մասուլեից ժանտախտի ու հարևան ժողովուրդների հարձակումների պատճառով։

Մասուլե Ռուդ Խանը քաղաքով հոսող գետ է, որն 200 մետր հեռավորության վրա ունի ջրվեժ։ Այն դադարում է ձմռանը։ Մասուլեում մառախուղը գերիշխող բնական երևույթներից է։

Ճարտարապետություն
-----------------

Մասուլեի ճարտարապետությունը յուրահատուկ է։ Շինությունները կառուցված են լեռների մեջ և իրար փոխկապակցված են։ Բակերն ու տանիքները փողոցների նման ծառայում են որպես անցուղիներ։ Մասուլեի յուրահատուկ հատակագիծը թույլ չի տալիս որևէ մոտոցիկլետի մուտքը քաղաք։ Այն Իրանի միակ քաղաքն է, որն այսպիսի արգելք ունի։ Փոքր քողոցներն ու շատ աստիճանները իսկապես անհնար են դարձնում որևէ մեքենայի մուտքը այնտեղ։

Մասուլեի տպավորիչ ճարտարապետությունը մեծապես նկարագրվում է այսպես․

«Վերևի տան բակը տակի տան բակն է»։

Մասուլեի շինություննեը մեծ մասամբ արտաքնից պատված են կավի շերտով։ Այն մառախուղի ժամանակ ապահովում է տեսանելիությամբ։ Շենքերը հիմնականում երկհարկանի են՝ աղյուսից, ծղոտից և գերաններից։

Վերին հարկում կա փոքր ընդհանուր սենյակ, մեծ հյուրասենյակ, ձմեռային սենյակ, միջանցք, զուգարան և պատշգամբ։ Ցուրտ մառան, հարդանոց, ախոռ կա ներքևում, որը վերին հարկին միացված է ներսի մի քանի նեղ աստիճաններով։

Չորս գլխավոր տեղական համայնքներ կան քաղաքում, որոնք կոչվում են՝ «Մազա-վար» (նշանակում է մզկիթի կողքին) հարավում, «Խանա-վար» (տների կողքին), «Կաշա-սար» (գագաթին ձգված) հյուսիսում և «Ասա-նահալա» (Ասադ համայնք) արևմուտքում։ Քաղաքի գործարար մասում աչքի են ընկնում Շուկան (Բազար), իչնպես նաև քաղաքի գլխավոր մզկիթը, որը կովում է «Օ-նե-բեն-նե Ալի»՝ կառուցված մ․թ․ 969 թվականին։

Լեզուն
------

Մասուլեի բնիկները խոսում են թալիշերեն։

Պատկերասրահ
-----------

* պատուհան Մասուլեումպատուհան Մասուլեում
* Վերևի տան բակը տակի տան բակն էՎերևի տան բակը տակի տան բակն է
* Մասուլեի բնությունըՄասուլեի բնությունը
* Շինությունները հիմնականում երկհարկանի ենՇինությունները հիմնականում երկհարկանի են
*

Ծանոթագրություններ
------------------

1. 1 2  جمعیت به تفکیک تقسیمات کشوری (перс.)
2. ↑  Sotoudeh Manouchehr։ «Monuments OF GĪLĀN»։ *Encyclopædia Iranica*։ Վերցված է նոյեմբերի 19, 2011

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |